OpenLLM-France/wikimedia huggingface dataset:
# Sylvia Romeu Alfaro

Sylvia Romeu Alfaro (València, 1938 - València, 1988) fou una historiadora especialitzada en Dret Foral valencià, i en les Corts Valencianes. Durant la seua carrera acadèmica va escriure nombrosos articles i va donar conferències sobre el seu àmbit d'estudi. Va ser germana de l'activista de la ciutat de València Sol Romeu Alfaro i família de l'esculptor Andreu Alfaro.
A València té un carrer des del 19 de febrer de 1990 situat al barri d'Algirós, entre els carrers Poeta Mas y Ros i Explorador Andrés. Francisco Tomás y Valiente li va escriure un obituari a l'Anuari d'Història del dret espanyol de 1987.

## Bibliografia

* Romeu Alfaro, Sylvia. Les Corts Valencianes / Sylvia Romeu ; pròleg: Antoni Garcia Miralles. València: Eliseu Climent, 1985.
* Francisco Tomás y Valiente: SYLVIA ROMEU ALFARO (1938-1988). ANUARIO DE HISTORIA DEL DERECHO ESPAÑOL (1987)

## Referències

* ↑ «Convocatorias para hoy, conferencias Casa de Valencia: Doña Sylvia Romeu Alfaro Aproximación al futuro estatuto de autonomía del Pais Valenciano». ABC, 29-11-1979 [Consulta: 29 desembre 2021].
* ↑ «Fallece la activista vecinal Sol Romeu Alfaro a los 88 años». Levante-emv, 17-08-2021 [Consulta: 29 desembre 2021].
* ↑ Accés a l'article

## Enllaços externs

* Història dels carrers de València
# Synodontis depauwi

Synodontis depauwi és una espècie de peix de la família dels mochòkids i de l'ordre dels siluriformes que es troba a Àfrica: conca del riu Congo. Els mascles poden assolir els 24 cm de llargària total.

## Referències

* 1 2 «Synodontis depauwi» (en anglès). FishBase. Froese, Rainer; Pauly, Daniel (editors).
# Synodontis eupterus

Synodontis eupterus és una espècie de peix de la família dels mochòkids i de l'ordre dels siluriformes que es troba a Àfrica: conques dels rius Nil Blanc i Níger.
Els mascles poden assolir els 30 cm de llargària total.

## Referències

* 1 2 «Synodontis euptera» (en anglès). FishBase. Froese, Rainer; Pauly, Daniel (editors).
# Swink (Oklahoma)

Swink és una àrea no incorporada dels Estats Units a l'estat d'Oklahoma. Segons el cens del 2000 tenia 83 habitants.

## Demografia

Segons el cens del 2000, Swink tenia 83 habitants, 36 habitatges, i 24 famílies. La densitat de població era de 200,3 habitants per km².
Dels 36 habitatges en un 27,8% hi vivien nens de menys de 18 anys, en un 52,8% hi vivien parelles casades, en un 13,9% dones solteres, i en un 33,3% no eren unitats familiars. En el 27,8% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,75.
Per edats la població es repartia de la següent manera: un 22,9% tenia menys de 18 anys, un 4,8% entre 18 i 24, un 30,1% entre 25 i 44, un 20,5% de 45 a 60 i un 21,7% 65 anys o més.
L'edat mediana era de 41 anys. Per cada 100 dones de 18 o més anys hi havia 93,9 homes.
La renda mediana per habitatge era d'11.250 $ i la renda mediana per família de 13.929 $. Els homes tenien una renda mediana de 52.917 $ mentre que les dones 14.583 $. La renda per capita de la població era de 7.748 $. Entorn del 41,2% de les famílies i el 50% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Swink». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Swink». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Swing (Java)

Swing és un conjunt d'eines per a Java. Forma part de Sun Microsystems Java Foundation Classes (JFC) - una API que proporciona interfície gràfica d'usuari (IGU) per a programes de Java.
Swing va ser desenvolupat per a proporcionar un conjunt més complex de components IGU que l'anterior Abstract Window Toolkit. Swing proporciona un aspecte i aparença natiu que emula diverses plataformes, també dona suport a extensions d'aspecte i aparença que permeten a les aplicacions tindre un aspecte i apareça que no guarda relació amb la plataforma subjacent.

## Vegeu també

* Abstract Window Toolkit

## Enllaços externs

* Documentació de l'API Swing (anglès)
* L'arquitectura Swing (anglès)
Viccionari
# Swindon Town Football Club

El Swindon Town Football Club és un club de futbol de la ciutat de Swindon, Anglaterra. Actualment juga a la League Two. El seu estadi és el The County Ground que té una capacitat de 15.728. Tant els jugadors com els aficionats del Swindon també se'ls coneix com a The Robins.

## Història

El club va ser fundat l'any 1879, però no es va convertir en professional fins al 1894. Un dels majors èxits que el Swindon Town va aconseguir, va ser guanyar la Copa de la Lliga, també coneguda com a Carling Cup l'any 1969 davant l'Arsenal.

## Palmarès

Copa de la Lliga anglesa (1)
* 1969
Copa de la Lliga Anglo-italiana (1)
* 1969
Copa Anglo-italiana (1)
* 1970

## Enllaços externs

* Pàgina web oficial (anglès)
# Tapacul d'Utcubamba

El tapacul d'Utcubamba (Scytalopus intermedius) és una espècie d'ocell de la família dels rinocríptids (Rhinocryptidae).

## Hàbitat i distribució

habita zones de sotabosc als Andes centrals del nord del Perú, al sud de la regió de l'Amazones.

## Taxonomia

Ha estat considerat una subespècie del tapacul negrós (S. latrans) arran moderns estudis.

## Referències

* ↑ CD Cadena, AM Cuervo, LN Céspedes, GA Bravo, N Krabbe, TS Schulenberg, GE Derryberry, LF Silveira, EP Derryberry, RT Brumfield et J Fjeldså. 2020. Systematics, biogeography, and diversification of Scytalopus tapaculos (Rhinocryptidae), an enigmatic radiation of Neotropical montane birds. The Auk, Volum 137, Issue 2, 1.
# Tarzan i la seva companya

Tarzan i la seva companya (títol original en anglès: Tarzan and His Mate) és una pel·lícula estatunidenca dirigida per Cedric Gibbons i Jack Conway, estrenada el 1934. Va ser doblada al català.

## Argument

La pel·lícula comença amb Tarzan i Jane Parker vivint a la Jungla. Harry Holt, amb el seu soci Martin Arlington, es troba amb ells quan vol agafar ivori d'un cementiri d'elefants. Holt intenta convèncer Jane, que era amb ell al seu primer viatge a la jungla, de retornar amb ell amb els seus regals de la civilització incloent-hi roba i gadgets moderns però els contesta i diu que es quedarà amb Tarzan. Més tard, quan Tarzan es nega a deixar que els homes agafin l'ivori del cementiri, li dispara Arlington i queda com a mort. Jane, pensant que Tarzan és mort, considera marxar de la jungla. Mentrestant, Cheeta i els seus amics simis tenen cura de Tarzan altra vegada i el tornen a la vida just a temps per aturar els homes que li havien disparat.

## Repartiment

* Johnny Weissmuller: Tarzan
* Maureen O'Sullivan: Jane Parker
* Neil Hamilton: Harry Holt
* Paul Cavanagh: Martin Arlington
* Nathan Curry: Saïd

## Referències

* ↑ Tarzan i la seva companya
# Tarzan (desambiguació)

«Tarzan» té aquests significats:
* Literatura:
** Tarzan, personatge de ficció literari creat per Edgar Rice Burroughs
** Tarzan of the Apes (novel·la), novel·la d'Edgar Rice Burroughs amb Tarzan com a protagonista
** Tarzan (còmic), adaptació al còmic del personatge Tarzan
* Televisió:
** Tarzan (sèrie de 1966), sèrie de televisió estatunidenca protagonitzada per Ron Ely
** Tarzan (sèrie de 2003), sèrie de televisió estatunidenca protagonitzada per Travis Fimmel
* Cinema:
** Tarzan of the Apes (pel·lícula de 1918), pel·lícula muda de 1918 dirigida per Scott Sidney i protagonitzada per Elmo Lincoln
** Tarzan the Ape Man (pel·lícula de 1932), pel·lícula dirigida per W. S. Van Dyke i protagonitzada per Johnny Weissmuller
** Tarzan i la seva companya, pel·lícula de 1934 dirigida per Cedric Gibbons i Jack Conway i protagonitzada per Johnny Weissmuller
** La fuga de Tarzan, pel·lícula de 1936 dirigida per Richard Thorpe i protagonitzada per Johnny Weissmuller
** Tarzan a Nova York, pel·lícula de 1942 dirigida per Richard Thorpe i protagonitzada per Johnny Weissmuller
** Tarzan, the Ape Man (pel·lícula de 1981), pel·lícula dirigida per John Derek i protagonitzada per Richard Harris i Bo Derek
** Greystoke, la llegenda de Tarzan, pel·lícula dirigida per Hugh Hudson i protagonitzada per Christopher Lambert
** Tarzan and the Lost City, pel·lícula de 1998 dirigida per Carl Schenkel i protagonitzada per Casper Van Dien
** Tarzan (pel·lícula de 1999), pel·lícula animada de Disney
** The Legend of Tarzan, pel·lícula animada de Disney de 2001
** Tarzan & Jane, pel·lícula animada de Disney de 2002
** Tarzan II, pel·lícula animada de Disney de 2005
** Tarzan (pel·lícula de 2013), pel·lícula animada dirigida per Reinhard Klooss
# Taym Allah ibn Thalaba

Taym-Al·lah ibn Thàlaba, a vegades Taym-Al·lat ibn Thàlaba, fou una tribu àrab derivada dels Rabia ibn Nizar, dins dels gran grup dels Bakr ibn Wàïl o bakrites. La seva genealogia és Taym-Al·lah ibn Thàlaba ibn Ukaba ibn Sab ibn Alí ibn Bakr ibn Wàïl. Van combatre els làkhmides. Foren aliats dels Banu Qays ibn Thàlaba i associats als Banu Ijil i als Banu Anaza, formant la confederació al-Lahàzim, a la que es van afegir després altres tribus, i van combatre els tamimites fins als primers temps de l'islam. Eren cristians i es van convertir participant en les conquestes i guerres civils. Van tenir alguna influència al Khurasan on un d'ells, Aws ibn Thàlaba, va arribar a ser governador pel califa (883 o 884) durant un any, lluitant contra el governador designat per l'anticalifa Mússab ibn az-Zubayr.

## Bibliografia

* Enciclopèdia de l'Islam, X, 429 i 430
# Teanira

Teanira (en grec antic Θεάνειρα), va ser, segons la mitologia grega, una dona troiana capturada per Hèracles quan aquest heroi va conquerir Troia per primera vegada.
La noia li va correspondre a Telamó quan es van repartir el botí. Aquest heroi s'uní amb ella. Quan Teanira estava embarassada, va aconseguir fugir i va arribar a la ciutat de Milet, on el rei Aríon la va acollir amb benevolència, es va casar amb ella i va educar el fill que duia, que després va ser l'heroi Tràmbel.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 503. ISBN 9788496061972.
* ↑ «A Dictionary of Greek and Roman biography and mythology, Te'lamon». [Consulta: 9 juliol 2021].
# Teano

«Teano» té aquests significats:
Toponímia: Teano (Itàlia), municipi italià de la província de Caserta
# Sèrie de còmics

Una sèrie de còmics és un format d'edició de còmics caracteritzat per la distribució periòdica de còmics en números successius a quioscos, llibreries de còmics o llibreries. La sèrie es pot configurar sense una conclusió fixa, o com a minisèrie o sèrie limitada, és a dir, amb un nombre predeterminat de llibres. Abarca els diferents arcs que componen la història que s'explica.
Les sèries de còmics publiquen històries dels protagonistes en continuïtat i es poden publicar diverses sèries simultàniament amb el mateix personatge, com en el cas de Marvel Comics, que publica diverses sèries amb el personatge de Spider-Man com The Amazing Spider-Man, Ultimate Spider-Man i Spider-Man Noir. Les històries encreuades són aquelles on els protagonistes de diferents sèries interactuen entre si en un mateix arc narratiu que comença en una sèrie i acaba en una altra.
Els llibres es distribueixen normalment en forma de volums en tapa tova o grapats. Al mercat estatunidenc és habitual que les sèries d'àlbums que s'ofereixen en format grapat o quiosc es tornin a proposar com a volums recopilats, en format de butxaca comercial, que en general és més barat, o de tapa dura, que és més car.
Entre les sèries més llargues hi ha Detective Comics, que va debutar el 1937 i que va superar els 900 números el 2017, The Amazing Spider-Man, que va debutar el 1963 i que va tancar després d'arribar als 700 números el 2012 o Diabolik, que va debutar el 1962 i que es va tornar a publicar el 2017 després de més de 800 números o Tex, que va debutar el 1948 i que el 2019 va superar els 700 números.
Les nou sèries que han venut més exemplars en la història del còmic, en data 2020, són: Micky Maus (més de 1.000 milions), una sèrie alemanya publicada des de 1951 per l'editorial Egmont Ehapa; Superman (600 milions), creada el 1938 per Joe Shuster i Jerry Siegel; Batman (460 milions), nascut el 1939 dels autors Bill Finger i Bob Kane; One Piece (454 milions), un manga d'Eiichiro Oda que va debutar el 1997; Spider-Man (350 milions), creada per Stan Lee i Steve Ditko el 1962; Peanuts (300 milions), una tira còmica publicada des de 1950 fins al 2000, any en què va morir Charles M. Schulz, el seu autor; X-Men (270 milions), de la mà de Jack Kirby i Stan Lee i apareguda el 1963; Dragon Ball (240 milions), ideada per Akira Toriyama el 1984, i Garfield (135 milions), una tira còmica de Jim Davis nascuda el 1978.

## Referències

* ↑ Cuadrado, Jesús. De la Historieta y su uso, 1873-2000 (en castellà). Ediciones Sinsentido, 2000., p. 18. ISBN 84-89384-23-1.
* ↑ Arroyo, Alan. «El glosario que te volverá un experto en Cómics» (en castellà). GoGo Catrina, 27-02-2019. [Consulta: 2 abril 2023].
* ↑ «Detective Comics vol 1 :: ComicsBox» (en italià). [Consulta: 27 setembre 2017].
* ↑ «Amazing Spider-Man vol 1 :: ComicsBox» (en italià). [Consulta: 9 febrer 2017].
* ↑ «Diabolik - uBC "Enciclopedia online del fumetto"» (en italià). [Consulta: 16 octubre 2017].
* ↑ «Las 9 series de cómics más vendidas de la historia» (en castellà). Muy Interesante, 01-10-2020. [Consulta: 2 abril 2023].

## Vegeu també

* Tira còmica
# Sèrie de dades

Una sèrie de dades és un conjunt de valors, numèrics o no numèrics, generalment lligats a una seqüència temporal. Per exemple:
* sèrie de dades pluviomètriques diàries: aquestes dades són directament observades a les estacions pluviomètriques o meteorològiques, poden ser anomenades també sèries primàries;
* sèrie de dades pluviomètriques mensuals, es tracta d'una elaboració a partir de les dades primàries observades dia a dia a les estacions de mesurament;
* sèrie de resultats numèrics obtinguts en un assaig de laboratori, en aquest cas pot no tenir una relació seqüencial.
En el cas que estigui lligat a una sèrie temporal, se li denomina sèrie de temps.

## Exemple de sèrie de dades primàries

A la figura annexa es presenta un exemple de sèrie de dades primàries, consta de 365 números, i representa la sèrie de registres de precipitacions diàries durant tot un any en una estació pluviomètrica genèrica (en el cas particular, la unitat utilitzada és el mm).

## Exemple de sèrie de dades secundàries

De la sèrie anterior, es poden calcular els totals mensuals, per a aquest cas són:
144; 129; 104; 100; 73; 31; 26; 56; 115; 144; 152; 158
el que constitueix una sèrie de dades secundàries, que per a l'exemple considerat, són les precipitacions mensuals a l'estació pluviomètrica l'any considerat.

## Característiques d'una sèrie de dades numèriques

Les principals característiques estadístiques d'una sèrie de dades numèriques són:
* Mitjana; en l'exemple considerat mitjana anual de precipitacions diàries
$M_{d}=\sum _{i=1}^{365}{\frac {p_{i}}{365}}$
on
$M_{d}$ = mitjana diària anual en mm.
$p_{i}$ = precipitació del dia i en mm.
per al cas considerat en l'exemple seria: $M_{d}={\frac {1323}{365}}=3.38$ mm/dia
* Desviació estàndard "$\sigma$"
    $\sigma ={\sqrt {{\frac {1}{365}}\sum _{i=1}^{365}(p_{i}-M_{d})^{2}}}$
# Teixidor de Bertram

El teixidor de Bertram (Ploceus bertrandi) és un ocell de la família dels ploceids (Ploceidae).

## Hàbitat i distribució

Habita les sabanes i vegetació de ribera a les terres altes de l'est i sud de Tanzània, nord-est de Zàmbia, centre i sud de Malawi i nord de Moçambic.

## Referències

* ↑ «Teixidor de Bertram». Cercaterm. TERMCAT, Centre de Terminologia. Rev. 20/02/2022(català)
# Teixidor de Bengala

El teixidor de Bengala (Ploceus benghalensis) és un ocell de la família dels ploceids (Ploceidae).

## Hàbitat i distribució

Habita praderies, canyars i bambú al nord-oest i sud-est de Pakistan i centre, nord i nord-est de l'Índia, Nepal i Bangladesh.

## Referències

* ↑ «Teixidor de Bengala». Cercaterm. TERMCAT, Centre de Terminologia. Rev. 20/02/2022(català)
# TFI

TFI té els següents significats:
* Nens de Déu (del seu nom en anglès The Family International), secta religiosa originària dels Estats Units
* Institucions Federals de Transició (del seu nom en anglès Transitional Federal Institutions), organismes creats el 2004 per a restablir la pau a Somàlia
* Oficina de Terrorisme i Intel·ligència Financera (del seu nom en anglès Terrorism and Financial Intelligence), agència governamental depenent del Departament del Tresor dels Estats Units
* The Fertilizer Institute, institució representant de la indústria dels fertilitzants dels Estats Units
* TFI International (de l'acrònim en anglès TransForce Inc.), empresa de transports amb seu a Mont-real, al Quebec
* Thomasville Furniture Industries, empresa fabricant de mobles amb seu a Thomasville, als Estats Units
* TFI Friday (de l'acrònim en anglès Thank Four It's...), programa de televisió històric del Channel 4 del Regne Unit
* TF1 (de l'acrònim en francès Télévision Française 1), cadena de televisió privada de França
* Test de francès internacional, prova de francès per a parlants no nadius
* Transformada de Fourier inversa, mètode d'obtenció de la funció primitiva d'una transformada de Fourier
* Trastorn funcional de l'intestí, grup de síndromes que afecten diverses parts del tub digestiu
* tfi també és el codi ISO 639-3 del tofin, llengua gbe parlada pels tofins de Benín
# Telèuties

Telèuties (en llatí Teleutias, en grec antic Τελευτίας) fou un príncep espartà, germà (per part de mare) d'Agesilau II.
Per influència d'aquest va ser nomenat comandant en cap de la flota el 393 aC en la guerra de Corint i altres estats. En aquesta condició va recuperar el domini del golf de Corint després del desastre de la batalla de Cnidos, i va embarcar cap a Lequeon (el port de Corint) on va cooperar amb una força terrestre dirigida per Agesilau i va capturar alguns vaixells enemics.
El 390 aC va ser enviat a Àsia per substituir a l'almirall Ècdic; va arribar a Samos on se li van afegir uns quants vaixells i va sortir cap a Cnidos on Ècdic li va entregar el comandament, i llavors es va dirigir a Rodes. En el camí va capturar tres trirrems atenencs que, dirigits per Filòcrates, anaven a Xipre per ajudar el rei Evàgores I de Salamina contra els perses. Els atenencs van enviar una flota de 40 vaixells sota comandament de Trasibul per fer front a Telèuties i en suport del partit democràtic de Rodes; quan Trasibul va arribar va comprovar que els rodis eren prou forts per resistir sols i es va dirigir a l'Hel·lespont i Telèuties va romandre al sud.
El 388 aC apareix ajudant a Egina que era atacada per un cos atenenc dirigit per Pàmfil, i va bloquejar a la flota atenenca a la costa; aquestos vaixells atenencs es van haver de retirar davant Telèuties encara que Pàmfil va conservar una fortalesa establerta pels atenencs a l'illa. No gaire després el comandament de la flota esparta va ser confiat a Hierax. Quan va deixar el comandament va rebre grans testimonis d'admiració, i de pena perquè se n'anava, de part dels seus homes.
El 382 aC el van nomenar general contra Olint i mercès a la seva direcció els aliats d'Esparta van aportar contingents per aquesta guerra. També va obtenir l'ajut d'Amintes II de Macedònia i de Derdes d'Elímia (aquest darrer especialment va fornir una apreciable cooperació); tot i així no va guanyar cap combat decisiu en el primer any; al segon any, el 381 aC, quan un cos dels seus homes va ser derrotat, va cometre un error estratègic i va ordenar a tota la seva força de carregar en direcció a les muralles, i van arribar massa a prop, a l'abast dels míssils enemics i els espartans es van desbandar; els olintis van fer una sortida i van derrotar completament als espartans i el mateix Telèuties va morir en la lluita. En parla Xenofont a les Hel·lèniques.

## Referències

* ↑ Teleutias a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 993
# Terra d'escudella

Terra d'escudella va ser el primer programa infantil de televisió en català, emès per TVE-Catalunya els dissabtes al matí des del 1977 al 1980, en un moment, acabada la dictadura a Espanya, en què la presència del català a la televisió passà de ser residual a disposar d'unes 60 hores mensuals. Amb una durada de cinquanta minuts, amb un tema monogràfic en cada programa. La seva primera realitzadora fou Mercè Vilaret. El programa va ser iniciat pel grup de teatre els Comediants; més endavant hi van participar altres grups, com ara Els Joglars, que van fer una sèrie de sis capítols sobre la història de Catalunya, Ziasos, U de Cuc o La Tràgica (amb actors provinents de l'Escola de Teatre de l'Orfeó de Sants).

## Referències

* ↑ «Terra d'escudella - RTVE.es». RTVE.es, 15-12-2008.
* ↑ «Terra d'escudella». Gran Enciclopèdia Catalana. Barcelona: Grup Enciclopèdia Catalana.
* ↑ El País, 13-07-2009
* ↑ Cinquenes Jornades del CIEMEN: Adadia de Cuixà, 18-24 d'agost de 1980. Publicacions de l'Abadia de Montserrat, 1981, p. 65.
* ↑ González Monge, Ferran. El teatre en català a TVE. Editorial UOC, 2015. ISBN 8490646481.
* ↑ «Mercè Vilaret Llop. Realitzadora de televisió. Diccionari Biogràfic de Dones». [Consulta: 27 desembre 2014].
* ↑ «Terra d'escudella». Joglars. Arxivat de l'original el 2016-04-18. [Consulta: 13 febrer 2016].

## Enllaços externs

* Vídeo amb un capítol del programa